बागती सम्मेलन में नए सिरे से कमेटी का गठन
कुंडहित | प्रखंडक्षेत्र के जीतूडीह गांव में पालाजोरी, दौलतपाड़ा, बागती समुदाय का प्रथम सम्मेलन मंटू बागती की अध्यक्षता में आयोजित की गई। कार्यक्रम में मुख्य रूप से सीपीआई के जिला सचिव कन्हाईमाल पहाड़िया उपस्थित थे। बागती समुदाय द्वारा पालाजोरी बांध में वर्ष 1974 से लेकर वर्ष 2016 तक मछली पालन कर जीविकोपार्जन किया जाता रहा है। इस दौरान सज्जल बागती द्वारा मछली पालन से संबंधित लेखा-जोखा का हिसाब बागती समुदाय को दिया। विदित हो कि बागती समुदाय भूमिहीन है अौर सम्मेलन के माध्यम से सरकार से भूमि उपलब्ध कराने के साथ सभी प्रकार की सुविधा उपलब्ध कराने की मांग की है। इस दौरान नए सिरे से बागती समुदाय की कमेटी का गठन किया गया। जिसमें अध्यक्ष गोपाल बागती, सचिव नंदो बागती, कोषाध्यक्ष सज्जल बागती को बनाया गया। मौके पर उप मुखिया कल्पना बागती, नंदो बागती, बादल मंडल, सुदीप बागती, शुकदेव बागती सहित अन्य उपस्थित थे।
hin_Deva hin_Deva